ประจำเดือนมาวันที่6ถึงวันที่9. แล้ววันที่ 12. 13 14 หนูทานยาคุมแอนนา ไว้ แล้วมีเพศสัมพันธ์แบบไม่ได้ป้องกัน เช้าวันที่15หนูทานยาคุมฉุกเฉิน แต่หนูยังไม่หยุดทานยาคุมแบบแผงเลยค้ะ หนูมีโอกาสตั้งครรภ์มั้ยค่ะ. ประจำเดือนหนูจะคาดเคลื่อนมั้ยค้ะ หรือหนูต้องหยุดทานยาคุมแบบแผงมั้ยค่ะ ต้องทำยังไงดีค้ะ ประจำเดือนหนูยังไม่มาเลย
สวัสดีค่ะ หากประจำเดือนมาวันที่ 6 ก.ค. การเริ่มทานยาคุมกำเนิดในวันที่ 12 ก.ค. เท่ากับไม่ได้เริ่มทานภายใน 5 วัน นับจากวันแรกที่มีประจำเดือนมา ยาคุมกำเนิดก็จะไม่สามารถออกฤทธิ์ในการป้องกันการตั้งครรภ์ได้ทันที ต้องทานต่อเนื่องไปอย่างน้อย 7 วันก่อน ดังนั้น หากทานไปเพียง 3 วัน แล้วมีเพศสัมพันธ์ ก็จะมีโอกาสตั้งครรภ์ได้ อย่างไรก็ตาม หากได้ทานยาคุมฉุกเฉินไป โดยทานภายในไม่เกิน 12 ชั่วโมงหลังจากที่มีเพศสัมพันธ์ ยาคุมฉุกเฉินก็จะช่วยป้องกันการตั้งครรภ์ได้ประมาณ 95%สำหรับยาคุมกำเนิด ก็ให้ทานต่อไปวันละเม็ดตามเวลาเดิมปกติจนครบก่อน 21 เม็ดก่อนค่ะ แล้วหลังจากเมื่อเข้าสู่ช่วงเว้นระยะ 7 วัน ประจำเดือนจึงจะมาค่ะ โดยส่วนใหญ่จะมาเมื่อเว้นระยะไปได้ 2-4 วัน และเมื่อเว้นระยะครบ 7 วัน ก็ให้เริ่มทานยาคุมแผงใหม่ต่อไปได้เลย หรือหากเป็นยาคุมชนิด 28 เม็ด ประจำเดือนก็จะมาในช่วงที่ทานยาเม็ดที่ 23-26 ค่ะ แต่หากไม่มีประจำเดือนมา ก็ควรตรวจหาการตั้งครรภ์ดูด้วยค่ะ